《和陈图南安昌岩避暑诗二首 其二》
宋代·吕陶

岩前数步到幽房，岩里聊安息偃床。已得清风极潇洒，休弹白偃恐凄凉。

平时地籁乘空发，何日天花坠雨香。三伏屡来君莫厌，流年背我去堂堂。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。